recursal/SuperWikiNEXT-32B huggingface dataset:
HMAS *Sydney*(D48)
**HMAS *Sydney*** , dinamakan sempena kota Australia Sydney, ialah satu daripada tiga penjajap ringan kelas *Leander* yang diubah suai dan dikendalikan Tentera Laut Diraja Australia. Kapal ini mula-mulanya dipesan oleh Tentera Laut Diraja British sebagai **HMS *Phaeton***, akan tetapi dibeli kerajaan Australia dan dinamakan semula sebagai HMAS *Sydney* sebelum pelancarannya pada tahun 1934.

Pada awal operasinya, *Sydney* digunakan untuk menguatkuasakan sekatan semasa berlakunya krisis Abyssinia, dan apabila Perang Dunia Kedua tercetus, kapal ini diberi tugasan mengiring konvoi dan meronda pantai dalam perairan Australia. Pada bulan Mei 1940, *Sydney* menyertai Armada Mediterranean British untuk tugasan selama lapan bulan. Semasa penugasan ini, *Sydney* berjaya menenggelamkan dua kapal perang Itali, berkali-kali mengambil bahagian dalam pengeboman sasaran di darat, dan menyokong Konvoi Malta sambil hanya menerima kerosakan ringan tanpa sebarang kerugian nyawa anak kapalnya. *Sydney* pulang ke Australia pada bulan Februari 1941 dan meneruskan tugasannya sebagai kapal pengiring dan peronda dalam perairan negara.

Pada 19 November 1941, *Sydney* terlibat dalam pertempuran dengan penjajap auksiliari Jerman, *Kormoran*. Kedua-dua kapal saling membinasakan sesama sendiri dalam pertempuran ini dan kesemua anak kapal *Sydney* menjadi korban. Bangkai kedua-dua kapal hilang sehinggalah tahun 2008; *Sydney* dijumpai pada 17 Mac tahun itu, lima hari selepas penemuan bangkai lawannya. Kekalahan *Sydney* sering kali disandarkan pada jarak dekat kedua-dua kapal semasa bertempur, dan kelebihan *Kormoran* dari segi kejutan dan tembakannya yang laju dan tepat. Namun demikian, kehilangan penjajap dengan semua anak kapal berbanding nasib anak kapal Jerman yang terselamat, telah menimbulkan kontroversi dengan beberapa orang mengatakan yang komander Jerman menggunakan helah yang diharamkan untuk mengumpan *Sydney* agar menghampirinya (dan masuk ke dalam jarak tembakan), yang sebuah kapal selam Jepun juga terlibat, dan bahawa kejadian sebenar pertempuran diselindungi.

  


|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
***HMC Phlow*** atau dikenali sebagai **HMC** iaitu singkatan kepada *Hardstyle Maa Comunity* ialah sebuah kru tarian jalanan dari Kuala Lumpur yang dianggotai oleh kini lima orang ahli, dan diketuai oleh  Mohd Faruq Mohd Suhaimi (Faruq). Kru pada mulanya adalah sebuah kumpulan *shuffle* dan kini mereka menonjolkan tarian dalam pelbagai jenis genre, tetapi genre yang lebih menonjol ialah *shuffling*, *popping*, *locking*, *krumping* dan lain-lain. Mereka mula dikenali apabila menyertai sebuah rancangan televisyen realiti pencarian kumpulan tarian jalanan terhandal Showdown 2010 dengan 6 ahli kumpulan. Nasib tidak menyebelahi mereka apabila tersingkir pada minggu ke-9. Pada 2011, mereka mencuba nasib sekali lagi apabila menyertai Showdown 2011 dengan 5 ahli kumpulan dan mendapat tempat kedua di dalam petandingan tersebut. Mereka juga menari untuk artis-artis tempatan sebagai penari latar belakang.

Mereka digelar sebagai "ElecoldPhlow" atau "HMColdxhot" akibat kolaborasi mereka dengan kumpulan Elecoldxhot, juara Showdown 2011, juga pesaing kuat mereka.

Ahli-ahli Kumpulan
------------------

### Showdown 2010

HMC Phlow telah menyertai Showdown 2010, sebuah rancangan pencarian kumpulan penari tarian jalanan di Malaysia. Krew ini berjaya menghadapi rintangan setiap minggu sepanjang mereka dalam pertandingan tersebut sehinggalah mereka tersingkir daripada pertandingan itu akibat tewas dalam pertembungan battle dengan Wakaka Krew. Mereka tewas pada minggu ke-9, sebelum minggu terakhir pertandingan itu.

* Faruq
* Epul
* Fuzz
* Hydzly
* Fareez
* Ismail

### Showdown 2011

Kumpulan ini sekali lagi menyertai pertandingan tersebut pada tahun 2011, tetapi kekurangan seorang ahli kumpulan, iaitu Ismail. Mereka dapat mengharungi segala cabaran dalam pertandingan tersebut sehingga ke final. Pada minggu terakhir, mereka antara dua krew yang terselamat daripada disingkirkan, tetapi mereka harus ber-battle dengan Elecoldxhot, juga salah satu krew yang terselamat juga. Malangnya, HMC Phlow tewas dengan Elecoldxhot dengan kalah undian. Ini menjadikan kumpulan mereka sebagai tempat kedua dalam pertandingan tersebut.

* Faruq
* Epul
* Fuzz
* Hydzly
* Fareez

Anak Didikan
------------

HMC Phlow mempunyai anak didik mereka sendiri, iaitu HMC Junior. [*perlu rujukan*] Sama seperti mereka, HMC Junior terdiri daripada 5 anak muda dan mempunyai aliran tarian yang sama. HMC Junior menyertai Showdown 2012 untuk mempamerkan kebolehan mereka untuk menari.

Penampilan
----------

* Faruq dan Epul muncul dalam muzik video "Siapa Dia" nyanyian Datin Tiara Jacquelina.

Rujukan
-------

1. ↑  Budiey Isma (10 Mei 2010). "8TV Umum 12 Top List Showdown 2010". Sensasi Selebriti.
2. ↑  Afifi Hafiz Mohd. Nor (14 Julai 2010). "Giliran HMC Phlow tersingkir". Kosmo!.
3. ↑  (Inggeris)"Who Will Grab The Title Of Showdown 2011 Champions??". 8TV. 30 Jun 2011.
***Buke shohatto*** (武家諸法度, *arti harfiah: Berbagai Petunjuk Hukum untuk Keluarga-Keluarga Kesatria*) adalah sebuah koleksi maklumat (dekrit) yang dikeluarkan oleh Keshogunan Tokugawa di Jepun, yang mengatur aktiviti dan tanggung-jawab bagi para *daimyo* (tuan tanah feodal) dan para bangsawan kesatria samurai lainnya. Ini merupakan dasar dari *bakuhan taisei* (sistem keshogunan-domain) yang menjadi dasar dari rezim Tokugawa. Isi dekrit dipandang sebagai kode perilaku, suatu deskripsi perilaku yang tepat untuk seorang *daimyo* terhormat, dan bukan semata-mata hukum yang harus ditaati. Dengan menghubungkannya dengan pemahaman terhadap kode moralitas dan kehormatan, keshogunan dapat membuat keputusannya dilaksanakan, terlepas dari ketidakmampuan untuk menegakkannya secara langsung.

Dekrit ini pertama kali dibacakan oleh shogun Tokugawa Ieyasu yang telah mengundurkan diri. dalam sebuah pertemuan para daimyo di Puri Fushimi pada bulan lunar ketujuh tahun 1615. Isi dekrit telah disusun oleh sejumlah sarjana yang bekerja untuk kepentingan shogun (termasuk Ishin Sūden), dengan tujuan utama untuk membatasi kekuasaan para daimyo dan melindungi kontrol shogun atas negara.

Shogun Tokugawa Hidetada yang sedang berkuasa waktu itu dan putra Ieyasu, tak lama kemudian secara resmi menetapkan dekrit ini. Para shogun selanjutnya masing-masing secara resmi menetapkan kembali dekrit ini, dan memperkuat pembatasan atas daimyo dan serta pengendalian yang dimiliki oleh keshogunan. Setelah melewati beberapa generasi, aturan-aturan yang ada kemudian berkembang dan berubah secara signifikan.

Rujukan
-------

* Hall, John Carey. (1910). *The Tokugawa Legislation.* Yokohama. pp. 286–319 Diarkibkan 2009-03-03 di Wayback Machine. Accessed 30 July 2007.
* Sansom, George (1961). "A History of Japan: 1334–1615." Stanford, California: Stanford University Press, pp. 401–6.
* Sansom, George (1963). "A History of Japan: 1615–1867." Stanford, California: Stanford University Press.
* Hall, John Whitney (1991). *Cambridge History of Japan*, Volume 4. New York: Cambridge University Press. ISBN 0-521-22355-5.


|  |  |
| --- | --- |
| Ikon tunas | Rencana berkaitan Jepun ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Beting pasir antara St. Agnes, pulau kecil Scilly dan Gugh di Pulau Scilly di persisiran pantai Cornwall
**Beting pasir** adalah bentuk muka bumi yang memanjang ke dalam air, biasanya terdiri daripada pasir, mendakan atau anak batu. Ia mampu menghalang pelayaran dan aliran arus air.

Beting pasir boleh wujud di laut, di tasik, atau di sungai. Juga beting boleh memisah tasik dari laut, sebagaimana dalam kes "ayre". Ia biasanya terdiri daripada pasir, sungguhpun sebarang bahan berketul yang boleh dibawa air (sebagai contoh, tanah, mendakan, anak batu, batu kerikil, malah bongkah batu). Saiz zarah bahan yang membentuk beting berkait dengan saiz ombak atau kekuatan arus yang mengerakkan bahan tersebut, tetapi kehadiran bahan untuk dibawa air atau arus juga penting.

Ciri-ciri beting yang mampu terbentuk dalam pelbagai saiz, dari beberapa meter dalam anak sungai kepada mendakan laut sepanjang beberapa ratus kilometer sepanjang persisiran pantai, sering kali dipanggil **pulau sawar** (*barrier island*).
Bidak putih.

**Bidak** (Jawi: ‏بيدق‎code: ms is deprecated ‎) atau **pion** (Jawi: ڤيون‎) adalah salah satu dari enam buah catur. Terdapat lapan buah bidak sebarisan warna yang diletakkan di hadapan seberapa enam jenis buah lain.

Bidak merupakan paing kecil nilainya kerana ia hanya bisa bergerak selangkah petak ke hadapan barisan lawan serta tidak menyerang buah catur lawan dalam arah ini. Dalam langkah pertama, bidak dapat maju 2 petak dan tidak ada yang menghambat jalan ini. Untuk memakan, bidak harus mengambil arah diagonal sekali. Di samping itu, bidak dapat menyerang menurut gerakan khusus *en passant* ("menyilang")

Bidak juga memiliki kemampuan "dinaikkan pangkat". Bila ia mencapai kotak terakhir di sisi lawan, bidak dapat memilih buah catur yang sudah lebih dulu dimakan lawan, kecuali raja.

Pada tahun 1700-an, pecatur Prancis Andre Philidor menyebut bidak sebagai 'jiwa permainan catur'; beliau menyadari bahawa meskipun buah memiliki kemampuan terbatas, bidak sering dapat menentukan sifat dan hasil permainan.

Peristilahan
------------

Kata *bidak* menyerap Arab: بَيْدَق‎, rumi: *baydaq*code: ar is deprecated .

Kata *pion* meminjam dari bahasa Belanda yang menyerap bahasa Perancis (kata lama: *peon*) turunan kata bahasa Latin *pedo* bermaksud "askar pejalan kaki".

Rujukan
-------

1. ↑  Dari "pion". *EtymologieBank*. memetik:

	* van der Sijs, Nicoline (2010). "pion". *Nederlandse woorden wereldwijd*. Den Haag: SDU Uitgevers. ISBN 9789012582148.

	* M. Philippa, F. Debrabandere, A. Quak, T. Schoonheim & N. van der Sijs, penyunting (2009). "pion". *Etymologisch Woordenboek van het Nederlands*. Amsterdam.CS1 maint: multiple names: editors list (link)

| * l
* b
* s
Buah catur |
| --- |
| Catur tradisional | 
* Benteng/Tir
* Satria/Kuda
* Gajah
* Menteri/Permaisuri
* Raja
* Bidak

 | Buah catur |
| Catur dongeng | 
* Alfil
* Amazon
* Belalang
* Canselor
* Bidak Berolina
* Dabbaba
* Ferz
* Hippogonal
* Ketua biskop
* Mimpi buruk
* Wazir

 |
| Nilai relatif catur |
Orang yang hidup dengan HIV/AIDS (CIA), dalam jumlah mutlak. Sebilangan besar orang hidup dengan HIV walaupun di negara-negara yang mempunyai paras kehadiran HIV yang agak rendah.
Pada tahun 2008, sebayak 4.7 juta orang di Asia telah dijangkiti HIV, virus yang menyebabkan AIDS menurut Pertubuhan Bangsa-Bangsa Bersatu (PBB). PBB percaya bahawa wabak Asia mula memuncak pada pertengahan tahun 1990-an, dan kejadian HIV tahunan kemudian menurun sebanyak lebih daripada separuh. Wabak ini agak stabil sejak tahun 2000.

Asia Timur
----------

Berbanding dengan kawasan-kawasan lain, terutamanya Afrika dan Amerika, paras kelaziman HIV kebangsaan di Asia Timur sangat rendah (0.1% dalam golongan dewasa (15-49)). Walau bagaimanapun, disebabkan oleh populasi besar di banyak negara Asia Timur, kelaziman HIV kebangsaan yang rendah ini masih bererti bahawa sejumlah besar orang hidup dengan HIV.

Asia Tenggara dan Selatan
-------------------------

Kadar kelaziman HIV di seluruh rantau ini ialah kurang daripada 35 peratus. Oleh kerana saiz populasi ini membawa jumlah jangkitan HIV kepada 4.2 - 4.7 juta orang dewasa dan kanak-kanak. Lebih banyak kematian AIDS (480,000) berlaku di rantau ini daripada rantau lain kecuali Afrika sub-Sahara. Rantau ini luas bukan sahaja luas tetapi pelbagai, dengan sifat, kadar dan keterukan wabak HIV yang berlainan di seluruh rantau ini. Gambar AIDS di Asia Selatan didominasi oleh wabak di India, tetapi data baru yang dikeluarkan oleh UNAIDS menunjukkan bahawa India pada 2007 mempunyai kadar prevalensi Aids yang rendah. Dengan jangkaan 2-3.1 juta jangkitan, India mempunyai bilangan orang ketiga terbesar dengan bantuan selepas Afrika Selatan dan Nigeria.

Di Asia Selatan dan Tenggara, wabak HIV masih banyak tertumpu dalam pengguna dadah suntikan, lelaki yang mempunyai hubungan seks dengan lelaki, pekerja seks, dan pelanggan pekerja seks dan rakan kongsi seks mereka yang terdekat. Jangkitan baru berlaku di Thailand, Myanmar, dan Kemboja pada kadar yang mantap. Strategi pencegahan dalam populasi ini, sebahagian besarnya, tidak mencukupi.

Lihat juga
----------

* Sindrom Kurang Daya Tahan Melawan Penyakit
* HIV/AIDS di Malaysia

Rujukan
-------

1. 1 2 3  "Archived copy". Diarkibkan daripada yang asal pada 2010-07-02. Dicapai pada 2010-10-21. Unknown parameter `|deadurl=` ignored (bantuan)CS1 maint: archived copy as title (link)
2. ↑  "2.5 million people in India living with HIV, according to new estimates" (PDF). UNAids. Diarkibkan daripada yang asal (PDF) pada 2007-09-30. Dicapai pada 2007-07-06. Unknown parameter `|deadurl=` ignored (bantuan)

Pautan luar
-----------

* AIDS epidemic update 2005 (PDF)
* Specific country data from UNAIDS
* AIDSPortal Asia page Latest research, case studies and news stories
* Aids Crisis in India Sapna Magazine Article
* AIDSPortal Central Asia page Latest research, case studies and news stories
**Gunung Che Tahir** atau **Gunung Chik Tahir** ialah salah satu gunung daripada 10 puncak yang terletak di Taman Negeri Gunung Stong, Dabong, Kelantan, Malaysia. Ia berketinggian 1,379–1,430 m (4,524–4,692 ka) dan merupakan penghujung denai gunung Ayam. Ia menjadi kawasan untuk banyak flora yang mempunyai nilai perubatan.

Pemerihalan
-----------

Ia mempunyai hutan dipterokarp bukit, hutan dipterokarp atas, dan hutan gunung. Di persekitarannya terdapat pelbagai spesies flora dan fauna termasuk spesies yang tidak terdapat di mana-mana dan hanya ada di kawasan Hutan Jelawang sahaja. Antaranya ialah spesies buluh bernama *Holttumochloa pubescens* dan begonia *Begonia foxworthyi*. Selain itu, terdapat juga ratusan jenis orkid. Juga terdapat spesies enggang seperti enggang badak.

Gunung lain di kawasan sekelilingnya ialah Gunung Baha (1,450m), Gunung Ayam (1,500m), Gunung Saji (1,284m), Gunung Kopi (1,240m), Gunung Nyelit (1,345m), Gunung Beirut (1,380m), Gunung Tera (1,555m), Gunung Noring Timur (1,861m) dan Gunung Stong.

Ia pernah menjadi lokasi pendakian bertujuan untuk berekreasi oleh Persatuan Kembara Negara (PKN) yang berjaya mendaki sembilan puncak yang semuanya berjaya dilengkapkan oleh 16 pendaki yang terdiri daripada ahli Kelab Kembara dan Sukan Lasak Institut Kejuruteraan Tentera Darat yang berpangkalan di Port Dickson. Ini merupakan pertama kali diadakan aktiviti pendakian ke semua sembilan puncak yang ada di Taman Negeri Gunung Stong. Kesemua sembilan puncak itu berjaya ditawan dalam tempoh lima hari dan merupakan satu rekod baru dicipta dalam aktiviti pendakian.

Rujukan
-------

1. ↑  "Senarai kedudukan Gunung/Bukit di Malaysia berdasarkan ketinggian untuk rujukan pendaki-pendaki gunung". *GitHub*. 23 September 2015.
2. ↑  Malaysia Traveller (2 Januari 2019). "Gunung Stong State Park: Adventurers' paradise". *Free Malaysia Today*.
3. ↑  Ismail, Mohd Zahile (2 Mei 2021). "Waspada di laluan berliku". *Harian Metro*.
4. ↑  Gunung Stong State Park, Dabong, Kelantan
5. ↑  Jayaraj, Vijaya Kumaran; Ahmad Tahir, Nurul Farah Diyana; Udin, Noor Amirah; Kamarul Baharin, Noor Farahin; Ismail, Siti Katijah; Zakaria, Siti Noor Azwa (2012). "Species diversity of small mammals at Gunung Stong State Park, Kelantan, Malaysia" (PDF). *Journal of Threatened Taxa*. **4** (6): 2617–2628. doi:10.11609/JoTT.o3015.2617-28.
6. ↑  Hamzah, Amran; Ismail, Hairul Nizam (2008). "A Design of Nature-Culture-based Tourism Corridos: A Pilot Project at Kelantan Darul Naim" (PDF). *Universiti Teknologi Malaysia Institutional Repository*.
7. ↑  Chew, Ming Yee; Yao, Tze Leong; Kamarudin, S.; Kiew, Ruth (2009). "Exploration, vegetation and a survey of plant life of the Gunung Tera area, Kelantan, Peninsular Malaysia". *Malayan Nature Journal*. **61** (1): 67–120.
8. ↑  "Begonia foxworthyi". *Malaysia Biodiversity Information System (MyBIS)*. Dicapai pada 14 Julai 2023.
9. ↑  "9 puncak ditawan dalam lima hari". Diarkibkan daripada yang asal pada 2017-08-07. Dicapai pada 2017-08-22.
**Mutawatir** (b. Arab: متواتر, mutawātir) ialah kata serapan bahasa Arab yang bermaksud "diturunkan daripada seorang ke seorang". Istilah ini digunakan dalam pengajian Ulum al-Quran dan Mustalah Hadith. **Hadis Mutawatir** ialah nas hadis yang diketahui/diriwayatkan oleh beberapa bilangan orang yang sampai menyampai perkhabaran (Al-Hadis) itu, dan telah pasti dan yakin bahawa mereka yang sampai menyampai tersebut tidak bermuafakat berdusta tentangnya. Ini kerana mustahil terdapat sekumpulan periwayat dengan jumlah yang besar melakukan dusta.

Hadis Mutawatir, iaitu hadis yang memiliki banyak sanad dan mustahil perawinya berdusta atas Nabi Muhammad saw, sebab hadis itu diriwayatkan oleh banyak orang dan disampaikan kepada banyak orang. Contohnya, "Barangsiapa berdusta atas namaku dengan sengaja, maka tempatnya dalam neraka. "(H.R Bukhari, Muslim, Ad Darimi, Abu Daud, Ibnu Majah, Tirmizi,. Abu Ha'nifah, Tabrani, dan Hakim).

Menurut para ulama hadis, hadis tersebut di atas diriwayatkan oleh lebih dari seratus orang sahabat Nabi dengan seratus sanad yang berlainan. Oleh sebab itu jumlah hadis Mutawatir tidak banyak. Keseluruhan daripada ayat-ayat al-Quran adalah mutawatir, manakala terdapat sebahagian hadis sahaja yang mutawatir. Hadis yang tidak mencukupi syarat-syarat mutawatir dikenali sebagai Hadis Ahad.

Hadis Mutawatir terbagi dua:

1. Mutawatir Lafzi, yakni perkataan Nabi,
2. Mutawatir Amali, yakni perbuatan Nabi.

Lihat juga
----------

* Hadis Ahad

Rujukan
-------

1. ↑  *Kamus Dewan Edisi Keempat*. Dewan Bahasa dan Pustaka. ISBN 9836283390
***Hawaiki*code: mi is deprecated**  (juga Templat:Lang-rar, Templat:Lang-sm, Templat:Lang-ty, Hawaii: *Hawaiʻi*code: haw is deprecated ) dipercayai masyarakat-masyarakat serata rantau Polinesia merentasi Lautan Pasifik sebagai tempat asal-usul nenek moyang atau leluhur mereka yang bertaburan kemudiannya.

Sejarawan New Zealand, Anne Salmond, menulis bahawa Hawaiki merujuk kepada Raiatea berdasarkan perbualan Tupaia, pengemudi asal pulau tersebut yang menemani rombongan James Cook, ketika mereka menjejakkan kaki di New Zealand pada tahun 1769, di mana Tupaia dicatatkan semasa menemui orang setempat di Teluk Tolaga berbicara khabar mengenai 'Rangiatea' (Ra'iatea), 'Hawaiki' (Havai'i, nama lama Ra'iatea), dan 'Tawhiti' (Tahiti) dengan orang-orang tetua di situ.

Rujukan
-------

1. ↑  Hiroa, Te Rangi (1964). *Vikings of the Sunrise*. New Zealand: Whitecombe and Tombs Ltd. m/s. 69. ISBN 0-313-24522-3.
2. ↑  Salmond, Anne (2010). *Aphrodite's Island*. Berkeley: University of California Press. m/s. 227-228. ISBN 9780520261143.
**Hadiah Pulitzer** ialah anugerah untuk pencapaian dalam kewartawanan akhbar dan digital, kesusasteraan dan gubahan muzik di Amerika Syarikat. Anugerah ini diperkenalkan pada 1917 melalui peruntukan dalam wasiat Joseph Pulitzer dan diselia oleh Universiti Columbia di Bandar Raya New York.

Anugerah ini diberikan setiap tahun dalam 21 kategori. Dalam 20 kategori, pemenang menerima sijil dan AS$10,000 tunai. Pemenang dalam kategori perkhidmatan awam kewartawanan pula dianugerahkan pingat emas yang selalunya diberikan kepada akhbar, bagaimanapun individu akan dinamakan dalam petikan.
Banyak orang telah memenangi lebih daripada satu Hadiah Pulitzer.

Rujukan
-------

1. 1 2  Topping, Seymour (2008). "Administration". *The Pulitzer Prizes*. Columbia University. Dicapai pada 31 Januari 2013.
2. ↑  "The Medal". Pulitzer Prizes. Dicapai pada 31 Januari 2013.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan: ***Hadiah Pulitzer***. |

* Laman Hadiah Pulitzer
**Hayagriva** merupakan sebuah kumpulan pemuzik ekstrim metal dan penyanyi yang bergerak secara bebas atau juga dikenali sebagai *indie* di Malaysia.

Sejarah
-------

Hayagriva merupakan kumpulan pemuzik yang membawa genre ekstrim metal. Malah sejak kewujudan mereka sekitar tahun 1993 sentiasa menjadi ikutan peminat apatah lagi mereka tampil dengan imej, lirik serta melodi yang di hasilkan cukup sesuai bagi mereka yang meminati nuansa muzik sedemikian.

Kelahiran Ep pertama ‘Silverian Art" pada tahun 1997 membuktikan bahawa Hayagriva begitu serius dengan karier muzik mereka. Berita kehebatan Hayagriva juga turut tersebar ke Singapura yang mana ianya membawa kepada sebuah kerjasama di antara As Sahar dan Hayagriva, maka terhasillah sebuah EP berkembar berjudul "Beyond Firmament" yang telah diriliskan oleh Memories Records.

Pada 20123, mereka beraksi di Konsert Metal Camp dan KL Metal Camp, yang turut disertai oleh pemuzik dari luar negara yang bertaraf legenda.

Hayagriva juga terlibat dalam kompilasi "Ipoh Metal Militant" sebuah album kompilasi yang diterbitkan oleh Ultra Hingax Production pada tahun 1999. Setelah itu banyak juga studio album yang telah mereka hasilkan. Setelah beberapa tahun mereka menghilangkan diri kini Hayargiva tampil secara eksklusif di Hard Rock Café Melaka buat pertama kalinya pada 2017.

Diskografi
----------

Album studio
* *Red Heaven* (2007)
* *Descendent XII* (2012)

EP
* *Silverian's Art (Elegy Domain)* (1998)

Single
* *Jahanamiyun* (2007)
* *Emperor Awaits* (2011)

Anggota Kumpulan
----------------

Anggota Sekarang
* Aavimarga - Vokal
* Mantheravathee - Gitar
* Venkhateswehra - Keyboard
* Nhajasakthee - Dram

Bekas Anggota
* Xamshakty - Vokal
* Dyoraktha - Bass
* Solae Dradjun - Bass

Pautan Luar
-----------

* Hayagriva Laman web rasmi
* Hayagriva di Myspace rasmi
* Hayagriva di YouTube

1. ↑  Penganjur Bimbang Penganjuran 'Metal Camp' Dapat Tentangan.
2. ↑  "KL Metal Camp V tampil kumpulan legenda". Diarkibkan daripada yang asal pada 2018-09-02. Dicapai pada 2019-09-29.
3. ↑  HRC Melaka bergegar lagi
Gunung Chamah merupakan sebuah gunung yang terletak di barat jajahan Gua Musang di Kelantan, Semenanjung Malaysia, berdekatan dengan sempadan negeri Perak. Berketinggian 2,171 m dari aras laut, Chamah merupakan gunung kedua tertinggi di Kelantan dan keenam tertinggi di semenanjung. Gunung Chamah terletak berhampiran dengan Gunung Shoid, Gunung Bilah, Gunung Ulu Sepat, Gunung Gerah, dan Gunung Bieh.

Gunung Chamah tergolong dalam kelompok **G7**, iaitu tujuh puncak tertinggi di Semenanjung Malaysia yang melebihi ketinggian 2,134 m (7,000 kaki) atas paras laut. Kecuali Gunung Tahan yang terletak di Banjaran Tahan, kesemuanya adalah terletak di sepanjang Banjaran Titiwangsa. 

Chamah merupakan salah satu gunung yang jarang dikunjungi dan terokai. Tidak banyak kajian dijalankan di gunung ini. Selain daripada tinjauan awal yang terkini dijalankan oleh WWF-Malaysia, kajian yang paling saintifik setakat ini ke atas kawasan Gunung Chamah ialah ekspedisi yang di kendalikan oleh JPNK dengan kerjasama JPSM dari 24 – 29 July 2011. Ekspedisi saintifik ini disertai oleh ahli-ahli sains dan penyelidik dari Universiti Malaysia Kelantan, Universiti Sains Malaysia dan Universtiti Malaysia Sabah. Objektif ekspedisi tersebut adalah untuk menjalankan pemerhatian umum dan mengutip sampel/spesimen botanikal dan zologikal berkaitan kepelbagaian biologi dipersekitaran Gunung Chamah untuk kajian lanjut.

Gunung Chamah dipilih untuk ekspedisi disebabkan kedudukannya yang strategik diantara pergunungan Taman Negeri Gunung Stong di Kelantan dan Taman Negeri Royal Belum di Perak. Dari segi kedudukan geografinya, Chamah adalah sebahagian daripada koridor diantara ‘Lower Belum’ di Perak dan Lembah Nenggiri di Kelantan; satu kawasan yang masih diliputi hutan dan belum terusik. Tidak banyak yang diketahui berkenaan flora dan fauna gunung bagi kawasan tersebut tetapi secara lazimnya mungkin akan ada spesies endemik dan spesies yang jarang ditemui terdapat di persekitarannya. Kemungkinan terdapat badak Sumatra di kawasan tersebut adalah agak tinggi. Disebabkan lokasinya, hutan di Gunung Chamah adalah hutan dara, dengan petempatan terdekat terletak 40-50 kilometer dari tempat ini. Penggembaraan berjalan kaki memerlukan jurupandu yang berpengalaman. Hubungan tunggal dengan dunia luar adalah melalui perjalanan perahu selama tiga jam melalui Tasik Temenggor.

Tasik Temenggor dibentukkan pada tahun 1970-an ketika kerajaan Malaysia membina sebuah empangan di hulu Sungai Perak dan menenggelami sebahagian kawasan hutan. Masih terdapat banyak orang asli yang tinggal di hutan ini. Mereka menggunakan tasik ini sebagai jalan perhubungan yang menghubungkan bandar Grik dengan Pos Kemar.

Rujukan
-------

1. ↑  Tawan 6 puncak gunung dalam 9 hari - Berita Harian
2. ↑  UTM tawan gunung.

Pautan luar
-----------

* Laman web Gunung Online
* Gunung Chamah-Jabatan Perhutanan Negeri Kelantan.
Dr **Halili Rahmat** adalah seorang ahli politik dan pakar bedah saraf Malaysia berbangsa Melayu dan pernah menjadi doktor peribadi Datuk Seri Anwar Ibrahim. Beliau pernah memegang jawatan memegang jawatan Bendahari PKR Hulu Selangor sebelum memasuki UMNO. Beliau anak jati Hulu Yam, Selangor.

Dr Halili pernah dua kali bertanding dalam pilihan raya umum 1999 (Parlimen Hulu Selangor) dan 2004 (DUN Batang Kali) atas tiket PKR, tetapi tewas. Namanya tidak dicalonkan dalam pilihan raya 2008. Namanya disebut-sebut menjadi calon PKR dalam pilihan raya kecil Hulu Selangor 2010 tetapi kemudian tenggelam oleh peguam liberal, Datuk Zaid Ibrahim.

Keluar PKR masuk UMNO
---------------------

Pada 19 April 2010, Dr Halili mengisytiharkan diri keluar dari Parti Keadilan Rakyat dan menyertai semula UMNO. Latheefa Koya, ketua penerangan PKR menyatakan tidak terkejut dengan tindakan keluar parti selepas tidak terpilih menjadi calon.

Dr Halili lebih yakin dengan kepimpinan Perdana Menteri Malaysia, Datuk Seri Mohd Najib bin Abdul Razak yang bersungguh-sungguh dan ikhlas untuk membawa perubahan politik untuk UMNO dan BN.

Rujukan
-------

1. ↑  "Halili a better pick, says analyst" NST Online, 2010/04/12
2. ↑  Kami Sudah Jangka Halili Akan Keluar Parti, Kata PKR Diarkibkan 2010-04-22 di Wayback Machine Berita Harian
3. ↑  Dr Halili Rahmat Umum Keluar PKR, Sertai Umno[*pautan mati kekal*] mStar Online

Pautan luar
-----------

* Bahagian-bahagian pilihan raya Parlimen dan Negeri di Selangor
**Beras Siraj** merupakan hibrid daripada beras Jepun dengan beras basmathi dari India. Namanya diberi ketika Yang di-Pertuan Agong, Tuanku Syed Sirajuddin Tuanku Syed Putra Jamalullail melawat tapak projek semaian padi hibrid di Kampung Tebu Hitam, Rompin, Pahang pada 1 Disember 2006 .

Pengumuman itu dilakukan sewaktu baginda meninjau tapak projek tersebut yang juga berfungsi sebagai Pusat Penyelidik Padi Hibrid yang diusahakan oleh RB Biotech Sdn. Bhd. seluas 1,279 hektar.

Percantuman antara beras Jepun yang agak berpulut manakala basmathi pula yang lebih bersifat peroi diyakini akan menghasilkan gabungan dua kualiti beras berbeza.

Padi hibrid dihasilkan daripada gabungan dua benih daripada dua jenis padi yang berbeza untuk menghasilkan produk beras berkualiti.

Secara teknikal, ia membabitkan pemindahan debunga daripada satu induk pokok padi kepada satu lagi induk pokok padi yang dimandulkan bagi menghasilkan jenis padi baru.

Rujukan
-------

1. ↑  Padi hibrid pertama "Siraj" sempena nama Agong
**Gunung Raya** yang terletak di Pulau Langkawi, Kedah, Malaysia mempunyai ketinggian 881 meter (2,890 kaki).

Gunung Raya mempunyai hutan Dipterokarp Bukit dan hutan Dipterokarp Atas. Terdapat banyak flora di gunung ini yang mempunyai nilai perubatan.

Legenda
-------

Di antara Gunung Raya and Gunung Mat Chinchang, terdapat bukit yang memisahkannya dikenali sebagai Bukit Sawar. 

Gunung Mat Chinchang
Menurut kisah legenda Langkawi, ketiga-tiga gunung ini diceritakan sebagai manusia yang bernama Mat Raya, Mat Cincang dan Mat Sawar. Diceritakan anak lelaki Mat Raya yang berminat untuk menikahi anak perempuan Mat Cincang. Namun niat itu telah menimbulkan rasa tidak senang hati kepada Mat Cincang kerana anak lelaki Mat Raya dikatakan tidak mempunyai perwatakan yang baik. 

Walaupun Mat Cincang enggan menerima anak Mat Raya sebagai menantu, namun perkahwinan itu tetap diadakan. Namun begitu, pergaduhan telah berlaku semasa kenduri kahwin anak mereka.

Semasa pergaduhan berlaku, keganasan semua orang telah mengakibatkan periuk belanga dan pinggan beterbangan. Sehinggakan periuk belanga besar yang penuh dengan kuah telah pecah dan kuah lauk habis tumpah di atas tanah. Tempat yang ditumpahi kuah lauk itu dikenali sebagai Kuah dan tempat periuk belanga pecah itu dikenali sebagai Belanga Pecah. Sekawah air panas turut tumpah ke tanah dan tempat itu dikenali sebagai Air Panas.

Pergaduhan dua keluarga itu berterusan sehingga ditenangkan oleh Mat Sawar. Kedua-dua pihak berbaik semula dan memilih untuk menukarkan diri mereka termasuk Mat Sawar ke dalam bentuk sekarang.

Rujukan
-------

1. ↑  (Inggeris)
2. ↑  (Inggeris) UN SYSTEM-WIDE EARTHWATCH Web Site, Malaysia Islands Directory.
3. ↑  "Legends of Langkawi: Gunung Raya and Gunung Mat Cincang". *Langkawi Insights* (dalam bahasa Inggeris). Diarkibkan daripada yang asal pada 2017-03-22. Dicapai pada 17 Mac 2017.
Jangan dikelirukan dengan Hadiah Nobel.
Hadiah Ig Nobel dalam fizik 2000 dianugerahkan kepada Andre Geim, Universiti Radboud Nijmegen, dan Michael Berry, Universiti Bristol, UK, untuk pengangkatan magnet Katak hidup.
**Hadiah Ig Nobel** (/ˌɪɡnoʊˈbɛl/ *IG-noh-BEL-'*) ialah parodi Hadiah Nobel diberikan setiap musim gugur bagi meraikan sepuluh pencapaian yang luar biasa atau remeh dalam penyelidikan saintifik. Sejak tahun 1991, Hadiah Ig Nobel telah dianugerahkan untuk "menghormati pencapaian yang pertama kali membuat orang ketawa, dan kemudian membuat mereka berfikir." Nama anugerah itu ialah ejekan perkataan *ignoble*, yang bermaksud "dicirikan oleh kekeliruan, kekurangan, atau keburukan", dan kritikan sosial satira yang mengenalpasti penyelidikan "tidak masuk akal", walaupun, kadang-kadang, penyelidikan sebegitu telah berjaya menghasilkan pengetahuan berguna.

Dianjurkan oleh majalah humor sains, *Annals of Improable Research* (AIR), Hadiah Ig Nobel disampaikan oleh pemenang Nobel dalam upacara di Teater Sanders, Universiti Harvard, dan diikuti oleh kuliah umum pemenang di Institut Teknologi Massachusetts.

Pemenang
--------

Rencana utama: Senarai pemenang Hadiah Ig Nobel

Rujukan
-------

1. ↑  "Geim becomes first Nobel & Ig Nobel winner". Improbable.com. October 5, 2010. Dicapai pada November 17, 2018.
2. ↑  "ignoble". *Merriam Webster Dictionary*.
3. ↑  Abrahams, Marc (September 12, 2012). "The Greatest Hits of Weird Science: What the Oscars could learn from the Ig Nobel Prize ceremony". *Slate.com*. Dicapai pada November 17, 2018.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Hadiah Ig Nobel*** |

* Ig Nobel home page
* List of past winners, with reasons for prize
* TED Talk: A science award that makes you laugh, then think

|  |  |
| --- | --- |
| Kawalan kewibawaan: Perpustakaan negara Sunting ini di Wikidata | 
* Jepun

 |
**Hadis Hasan** ialah hadis yang berhubung/bersambungan sanad dari permulaan hingga akhir dan periwayat-periwayat tersebut bersifat seperti Hadis Sahih, tetapi mereka tidak mempunyai ingatan yang kuat.

Hadis Hasan, adalah hadis yang dari segi hafalannya kurang dari hadis sahih. Hadis Hasan dibahagi dua:

1. Hasan Lizatihi, yakni hadis yang dengan sendirinya dikatakan Hasan, Hadis ini ada yang sampai tingkat sahih lighairihi.
2. Hasan Lighairihi, yakni hadis yang Hasannya dibantu keterangan lain. Contohnya, "Sembelihan bagi bayi haiwan yang ada dalam perut ibunya {janin} cukuplah dengan sembelihan ibunya saja." (H.R beberapa Imam, antara lain Tirmizi, Hakim dan Darimi).

Hadis di atas jika kita ambil dari sanad Imam Darimi, ialah Darimi menerima   

dari   

1. Ishak bin Ibrahim,   

dari   

2. Itab bin Basir,   

dari   

3. Ubaidillah bin Abu Ziyad,   

dari   

4. Abu Zubair,   

dari   

5. Jabir,   

dari Nabi Muhammad s.a.w.

Nama yang tercela dalam sanad di atas ialah nomor 3 (Ubaidillah bin Abu Ziyad) sebab ia bukan seorang yang kuat dan teguh menurut Abu Yatim.

Lihat juga
----------

* Hadis Sahih
* Hadis Dha'if
* Hadis Maudhuk
**Haji Wan Muhammad bin Haji Abdul Samad** (1870 - 1920) atau lebih dikenali sebagai **Mufti Haji Wan Muhammad** merupakan salah seorang tokoh ulamak di nusantara yang terkemuka.

*Haji Wan Muhammad bin Haji Abdul Samad* atau nama penuhnya *Mufti Haji Wan Muhammad bin Haji Abdul Samad* merupakan salah seorang daripada ulamak Melayu yang bertanggung jawab mengembangkan syiar Islam di nusantara. 

Kedudukan nusantara diantara jalan perdagangan tanah Arab dengan negara China merupakan peluang yang membenarkan kawasan nusantara menjadi satu kuasa bertaraf antarabangsa yang dipengaruhi oleh idea dan kebudayaan daripada bangsa Arab, India dan China.

Mereka yang bertaraf ulamak biasanya pernah melanjutkan penggajian ke Semenanjung Arab seperti di Mekah, atau Universiti Al-Azhar. Di sana mereka juga terdedah kepada kebudayaan Parsi, Rom dan Turki sebagaimana yang dapat dikesan dalam sastera golongan istana seperti Hikayat Amir Hamzah, dan juga oleh kebudayaan China seperti mana yang terdapat dalam Hikayat Hang Tuah, dan Syair Siti Zubaidah.

Pengetahuan ugama dan politik dunia ini menjadikan mereka seseorang yang berpengaruh sekembalinya mereka ke nusantara ketika itu.

Rujukan
-------

* TOKOH-TOKOH ULAMA' SEMENANJUNG MELAYU (1), Ismail Che Daud, Percetakan ZulRahim Sdn. Bhd. ISBN 983-2391-00-8


|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Bola keranjang d Sukan Olimpik Musim Panas 2024** akan diadakan dari 27 Julai hingga 11 Ogos 2024 di Paris, Perancis.  Perlawanan awal bola keranjang 5 lawan 5 akan berlangsung di Stadium Pierre Mauroy di Lille manakala fasa terakhir akan diadakan di Arena Bercy di Paris.  Pertandingan 3×3 kekal sebagai salah satu acara yang dipertandingkan di Place de la Concorde.

Rumusan pingat
--------------

### Jadual pingat

| Kedudukan | Negara | Emas | Perak | Gangsa | Jumlah |
| --- | --- | --- | --- | --- | --- |
| Jumlah (0 negara) | 0 | 0 | 0 | 0 |

### Acara

|  |  |  |  |
| --- | --- | --- | --- |
| **Acara** | **Emas** | **Perak** | **Gangsa** |
| Lelakibutiran |  |  |  |
| Perempuanbutiran |  |  |  |
| Lelaki 3×3butiran |  |  |  |
| Perempuan 3×3butiran |  |  |  |

Rumusan kelayakan
-----------------

| JOK | Lelaki | perempuan | Jumlah |
| --- | --- | --- | --- |
| 5×5 | 3×3 | 5×5 | 3×3 | Atlet |
|  Perancis | Ya | Ya | Ya | Ya | **32** |
|  Amerika Syarikat> |  |  | Ya |  | **12** |
| Jumlah: 2 JOK | 1 | 1 | 2 | 1 | 44 |

Bola keranjang 5×5
------------------

### Kelayakan

Setiap Jawatankuasa Olimpik Kebangsaan hanya boleh menyertai satu pasukan lelaki (12 pemain) dan hanya satu pasukan wanita (12 pemain).

#### Kelayakan lelaki

Rencana utama: Bola keranjang di Sukan Olimpik Musim Panas 2024 – Kelayakan lelakiBola keranjang di Sukan Olimpik Musim Panas 2024 – Kelayakan lelaki

#### Kelayakan wanita

Bola keranjang di Sukan Olimpik Musim Panas 2024 – Kelayakan perempuan

Bola keranjang 3×3
------------------

### Kelayakan

Buat kali kedua dalam sejarah Olimpik, kejohanan bola keranjang 3×3 menampilkan lapan pasukan yang bertanding dalam acara lelaki dan wanita. Setiap Jawatankuasa Olimpik Kebangsaan hanya boleh menyertai satu pasukan lelaki (4 pemain) dan hanya satu pasukan wanita (4 pemain). Setiap pasukan terdiri daripada tiga pemain di gelanggang dan seorang pemain gantian.

#### Kelayakan lelaki

Bola keranjang di Sukan Olimpik Musim Panas 2024 – Kelayakan 3x3 lelaki

#### Kelayakan wanita

Bola keranjang di Sukan Olimpik Musim Panas 2024 – Kelayakan 3x3 perempuan

Lihat juga
----------

Rujukan
-------

1. ↑  "Paris 2024 – Basketball". Paris 2024. Dicapai pada 8 Oktober 2022.
2. ↑  "Paris 2024 proposes preliminary Olympic basketball games in Lille". NBC Olympics. 8 Oktober 2022. Dicapai pada 18 Ogos 2022.
3. ↑  Depasse, Guillaume (18 Ogos 2022). "How to qualify for basketball at Paris 2024. The Olympics qualification system explained". International Olympic Committee. Dicapai pada 8 Oktober 2022.
4. 1 2  Depasse, Guillaume (30 Ogos 2022). "How to qualify for 3x3 basketball at Paris 2024. The Olympics qualification system explained". International Olympic Committee. Dicapai pada 8 Oktober 2022.
Templat:Acara Sukan Olimpik Musim Panas 2024Templat:Bola keranjang di Sukan Olimpik Musim Panas
Kumpulan  **Blackfire**  merupakan sebuah kumpulan pemuzik dan penyanyi yang bergerak secara bebas atau juga dikenali sebagai *indie* di Malaysia.

Sejarah
-------

Kumpulan Blackfire yang berasal dari Perlis, pada awal kemunculannya tahun 1982 menggunakan nama Metal Ghost, dan merupakan antara band terawal di Malaysia yang memainkan muzik keras black metal. Lirik bertemakan Darkside of spiritual world. 

Mereka menukar nama kepada Blackfire pada tahun 1984 dan menjadi semakin dikenali ramai semenjak tahun 1988, setelah terbabit dengan Konsert Trash Metal yang diadakan di Stadium Negara.

Ahli-ahli
---------

Blackfire dianggotai oleh Azmi Bahari selaku penyanyi, Hadi sebagai pemain Drum, Rammy pemain bass, Joe slaughter dan Jadam sebagai pemain gitar jemputan.

Blackfire anggota terkini =

1. Master Subri - Guitar
2. Din Pendita Gila - Guitar
3. Lord Eekram - Vocal 4.Asri Speedfire - Drum 5.Hakim internal - Bass

Diskografi
----------

Kumpulan Blackfire menghasilkan 1 album / completion ( eyes of god )

Rujukan
-------

1. ↑  "Tiada masa depan?". Diarkibkan daripada yang asal pada 2018-09-02. Dicapai pada 2018-09-02.

Pautan luar
-----------

* Kumpulan Blackfire di Metalkingdom.net
***Hajj: Journey to the Heart of Islam*** ialah pameran yang diadakan di Muzium British di London dari 26 Januari hingga 15 April 2012. Ia merupakan pameran besar pertama di dunia yang menceritakan kisah haji secara visual dan teks – ziarah ke Mekah yang merupakan salah satu daripada lima rukun Islam. Tekstil, manuskrip, dokumen sejarah, gambar, dan karya seni dari pelbagai negara dan era telah dipaparkan bagi menggambarkan tema perjalanan ke Mekah, upacara haji, dan Kaabah. Lebih daripada dua ratus objek telah dimasukkan, diambil daripada empat puluh koleksi awam dan peribadi di sejumlah empat belas negara. Penyumbang terbesar ialah amanah keluarga David Khalili, yang meminjamkan banyak objek yang kemudiannya akan menjadi sebahagian daripada Koleksi Haji dan Seni Ziarah Khalili.

Pameran itu dibuka secara rasmi oleh Putera Charles dalam satu majlis yang dihadiri oleh Putera Abdulaziz bin Abdullah, anak Raja Abdullah, penjaga Dua Masjid Suci. Ia popular di kalangan orang Islam dan bukan Islam, menarik hampir 120,000 pelawat dewasa dan ulasan akhbar yang menggalakkan. Kejayaan ini memberi inspirasi kepada Muzium Kesenian Islam di Doha, Institut Dunia Arab di Paris, Muzium Etnologi Negara di Leiden, dan Tropenmuseum di Amsterdam untuk mengadakan pameran bertemakan haji mereka sendiri dengan sumbangan daripada Koleksi Khalili.

Katalog pameran dengan esei tentang haji, disunting oleh Venetia Porter, diterbitkan oleh Muzium British pada 2012, bersama-sama dengan panduan bergambar yang lebih pendek untuk haji. Persidangan akademik, yang dikaitkan dengan pameran itu, menghasilkan buku lain mengenai topik tersebut.

Lihat juga
----------

* Sejarah Haji

Rujukan
-------

1. ↑  Adamjee, Qamar (16 May 2013). "Review of "Hajj: Journey to the Heart of Islam" by Venetia Porter and "The Art of Hajj" by Venetia Porter". *Caa.reviews*. College Art Association. doi:10.3202/caa.reviews.2013.51. ISSN 1543-950X.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Hajj: Journey to the Heart of Islam*** |

* Video about the exhibition by *The Financial Times*
* Gallery of photos from the exhibition, the Khalili Collections
Bola polo air direka bagi mudah untuk dicengkam.
**Bola polo air** merupakan bola yang digunakan dalam sukan polo air dan polo kanu, yang biasanya bercirikan warna kuning terang dan keupayaan cengkaman, supaya ia dapat dipegang dengan satu tangan walaupun saiznya yang besar.

Kriteria standard bola
----------------------

Berat bola hendaklah di antara 400-450 gram (14-16 auns) dan melambung ke 90-97 kPa (kilopascals) tekanan tolok (13-14 psi) bagi lelaki dan 83-90 kPa (12-13 psi) bagi wanita. Bola polo air datang dalam dua saiz utama: saiz 5 (68-71 cm pada lilitan), yang digunakan untuk lelaki, dan saiz 4 (65-67 cm pada lilitan), untuk wanita. Bola yang lebih kecil juga digunakan untuk pemain junior bagi "mini-polo" yang kebiasaannya tidak mempunyai saiz standard dan berwarna hijau.

Perubahan bola
--------------

Bola polo air yang diperkenalkan pada tahun 2005
Pada tahun 2005, FINA membernarkan penukaran standard bola polo air yang digunakan dalam perlawanan rasmi. Perubahan ini membenarkan jalur pada tengah bola mempunyai warna biru, hijau, merah, hitan, atau kuning, dengan diapit oleh jalur berwarna kuning yang biasa digunakan.

Pada Mei 2006, NCAA dan Jawatankuasa Peraturan National Federation of State High School Associations (NFHS) mengumumkan perubahan peraturan yang membenarkan bola berwarna digunakan dalam semua perlawanan NCAA dan NFHS. Mikasa Sports, pengeluar bola polo air, mendakwa bahawa bola baru memberi manfaat kepada pasukan dengan memudahkan mereka untuk mengesan bola mereka, membezakan bola perempuan dari lelaki dan mengajar putaran yang tepat pada bola.

Reka bentuk dan kombinasi warna yang unik telah digunakan untuk memperingati pertandingan khas.

Rujukan
-------

1. 1 2  FINA Water Polo Rules: Section 3, The Ball
2. ↑  "Canoe Polo Competition Rules" (PDF). Diarkibkan daripada yang asal (PDF) pada 2010-09-19. Dicapai pada 2017-12-07.
3. ↑  USA Water Polo: NCAA and NFHS Make Rule Change to Allow Colored Water Polo Balls Diarkibkan 2007-09-26 di Wayback Machine Retrieved December 17, 2006
4. ↑  USA Waterpolo News (2008-07-03): OFFICIAL GAME BALL FOR S & R SPORT JUNIOR OLYMPICS ANNOUNCED[*pautan mati kekal*] (Accessed 2008-07-07)

Bacaan tambahan
---------------

* Norris (Ed.), Jim (April 1990). *The World Encyclopedia of Water Polo by James Roy Smith*. Olive Press. m/s. 513 pages. ISBN 0-933380-05-4.CS1 maint: extra text: authors list (link)

Pautan luar
-----------

* FINA Water Polo Rules
* USA Water Polo Rules
* Jimmy Smith - Hall of Fame biography Diarkibkan 2010-07-16 di Wayback Machine
**Haji Wida'** atau **Haji Wada'** atau **Hajjatul-Wada'** (Arab: حجة الوداعcode: ar is deprecated , Haji Perpisahan) ialah ibadah haji yang dilakukan oleh Muhammad pada bulan Zulhijjah 10 Hijrah. Nabi Muhammad menyampaikan khutbah terakhirnya pada haji terakhir ini sebelum wafat.

Perjalanan haji Nabi Muhamad
----------------------------

Haji Wida' adalah satu-satunya ibadah haji yang dikerjakan oleh Nabi Muhammad selepas dilantik menjadi Rasul. Berita Nabi Muhammad hendak pergi mengerjakan haji pada 10 Hijrah, maka ramai yang mahu mengikutnya. Dianggarkan 24 000 orang. Selama 10 tahun Nabi Muhammad tinggal di Madinah, tidak pernah mengerjakan haji kecuali pada tahun 10 Hijrah. Baginda bergerak dari Madinah pada hari Sabtu petang selepas Zuhur, Sabtu 25 Zulkaedah 10H bersamaan 22 Februari 632 M. Pada hari Ahad 4 Zulhijah bersamaan 1 Mac 632M baginda mandi dan melakukan Solat Sunat Dhuha untuk memasuki kota Makkah. Perjalanan dari Madinah ke Mekah mengambil masa 9 hari. Pada hari Jumaat 9 Zulhijah bersamaan 6 Mac 632M mereka meneruskan perjalanan ke Arafah.

Peserta rombongan
-----------------

Antara peserta rombongan Nabi Muhammad ialah Abu Bakar as Siddiq, Aisyah binti Abu Bakar, Asma binti Abu Bakar, Safuan bin al-Mu'attal, Saad bin Ubadah, Saudah, Ummu Habibah, Umu Salamah, Safiah, Muawiyah bin Abi Sufian, Asma' binti Umais dan lain-lain. Isteri Abu Bakar iaitu Asma' binti Umais telah melahirkan anak lelaki semasa dalam perjalanan ke Mekah iaitu di Zul Hulaifah. Bayi itu dinamakan Muhammad bin Abu Bakar. Bayi itu turut mengerjakan haji.

Nabi Muhammad mengerjakan tawaf mengelilingi Baitullah dengan menunggang unta. Kemudian melambai ke arah Hajar Aswad dengan tongkat. Baginda pergi ke Telaga Zam-Zam dan minum dalam keadaan berdiri. Nabi Muhammad berada di Mekah selama 18 hari dan sepanjang hari itu baginda hanya mengerjakan solat qasar sahaja.

Selepas tawaf
-------------

Selepas tawaf wida, jemaah hanya boleh melakukan solat sunat, mengucup Hajar Aswad dan berdoa, malah sekiranya berhenti mengambil gambar juga boleh menyebabkan tawaf wida jemaah terbatal dan wajib melakukannya semula atau membayar dam.

Rujukan
-------

1. ↑  Semarakkan sambutan Aidiladha Utusan Malaysia
2. ↑  "Sabtu 26-11-10 H 22-2-632 M". Diarkibkan daripada yang asal pada 2007-09-04. Dicapai pada 2021-09-27.
3. ↑  "Masjidilharam: Tawaf Ifadhah". Diarkibkan daripada yang asal pada 2007-09-04. Dicapai pada 2021-09-27.
4. ↑  Dilarang rakam gambar selepas tawaf wida.
Rencana ini ialah mengenai satu baka kucing.  Untuk seniman DJ dan rakaman Australia, sila lihat Havana Brown (pemuzik).

***Havana brown*** ialah hasil pembiakbakaan terancang antara kucing Siam dengan kucing hitam bela jinak, oleh sekumpulan penggemar kucing pada 1950-an. Serupa dengan kucing bulu pendek timur warna lengkap, juga dikenali sebagai kucing Siam bermata bukan biru. Pembiak baka awal memperkenalkan kucing biru Rusia ke dalam pembiakbakaannya, walau bagaimanapun ia disangkakan hampir tiada yang kekal dalam takungan gen.

Kucing perang sendiri telah didokumenkan dipersembahkan di Eropah pada 1890-an, satu nama yang diberikan kepada ini merupakan kucing gunung Switzerland. Ini hilang sehingga pasca-Perang Dunia II, dengan penjelasan paling boleh jadi bahawa Kelab Kucing Siam Britain tidak menggalakkan pembiakbakaannya.

Rujukan
-------

1. ↑  Breed Profile: The Havana Brown
2. ↑  "CFA Havana Brown Breed Council Website". Diarkibkan daripada yang asal pada 2014-11-24. Dicapai pada 2014-12-13.
3. ↑  Havana Brown 1998 Article

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Havana brown*** |

* CFA Havana Brown Breed Profile
* Page, Susie ; The Complete Cat Owner's Manual; Fog City Press; ISBN 1-875137-84-X (kulit keras, 1997)
* Placchi, Norma; The Havana Brown: The Cat in a Not So Plain Brown Wrapper, Cat Fanciers' Association (Mei 1991)
* Diarkibkan 2015-09-24 di Wayback Machine
9.3 × 62mm Blaser R8 Custom Grade IV
Blaser R8
**Blaser Jagdwaffen GmbH** (sebutan: Blah-zer) ialah pengilang senjata api senapang dan raifal Jerman untuk pasaran memburu dan taktikal. Ia ditubuhkan pada tahun 1957 oleh Horst Blaser, membangunkan penggerudian Blaser Diplomat. Pada September 2008, Blaser menubuhkan ibu pejabat di San Antonio, Texas.

Sejarah
-------

Pada tahun 1993, Blaser membangunkan senapang memburu bolet-action Blaser R93, kejayaan besar di pasaran Eropah kerana fokus utamanya dalam reka bentuk keselamatan dan inovatif bolt yang inovatif. Blaser membuat tong mereka dengan mengetuk tukul. Siri R93 boleh mengubah kaliber dalam beberapa minit dengan sedikit usaha. Dalam tempoh 10 tahun pertama, lebih 100,000 senapang R93 Action-Bolt telah direka. 

Blaser bergabung dengan SIGARMS pada tahun 1997, tetapi terus menghasilkan dan membangunkan senapang berburu secara autonomi. Pada tahun 1999 SIGARMS mula mengedarkan Blaser di Amerika Syarikat.

Hari ini, portfolio produknya termasuk model bolt-action (R8 dan R93), senapang gabungan (Drillings and Double rifles), senapang (Blaser F3 dan F16), dan senapang tembakan tunggal.

Lihat juga
----------

* SIG Sauer
* Mauser Jagdwaffen GmbH
* Lynx

Rujukan
-------

1. ↑  "Blaser". *stevespages.com*. Dicapai pada 21 February 2017.
2. ↑  "ALPINE MASTERPIECE: THE BLASER F3". *coveyrisemagazine.com*. Dicapai pada 21 February 2017. In 1956, a young German machinist named Horst Blaser set up a business to produce a hunting rifle.
3. ↑  "Blaser: The Evolution of German Hunting Rifles". *americanrifleman.org*. Dicapai pada 21 February 2017.
4. ↑  "SIG Sauer History". *sigsauer.com*. Diarkibkan daripada yang asal pada 2021-05-11. Dicapai pada 21 February 2017. 1998 — SIGARMS brought in the first shotgun line designed specifically for SIGARMS by B. Rizzini of Italy. The next year, the revolutionary Blaser R93 rifle line from Isny, Germany, was distributed nationwide through SIGARMS.
5. ↑  "Blaser Products". *blaser.de*. Dicapai pada 21 February 2017.